Ο **Σαντιάγκο Ερνάν Σολάρι Πόγκιο** (ισπανικά: Santiago Hernán Solari Poggio) (7 Οκτωβρίου 1976) είναι Αργεντινός πρώην επαγγελματίας ποδοσφαιριστής, ο οποίος αγωνιζόταν ως μέσος και νυν προπονητής ποδοσφαίρου.

Πέρασε το μεγαλύτερο μέρος της 16χρονης επαγγελματικής του καριέρας στην Ισπανία, παίζοντας συνολικά 177 αγώνες στην Πριμέρα Ντιβισιόν και σκοράροντας 17 γκολ κυρίως με τη Ρεάλ Μαδρίτης, αλλά έπαιξε και στην Ιταλία για την Ίντερ, κατακτώντας 13 μεγάλους τίτλους με τις δύο ομάδες.

Ο Σολάρι άρχισε να εργάζεται ως προπονητής το 2013, και συνέχισε να εργάζεται αρκετά χρόνια με τη Ρεάλ Μαδρίτης σε διαφορετικές ιδιότητες.

Σταδιοδρομία σε συλλόγους
-------------------------

### Πρώτα χρόνια και Ρίβερ

Γεννημένος στο Ροσάριο της Σάντα Φε, ο Σολάρι έπαιξε ποδόσφαιρο στην ακαδημία της Νιούελς Ολντ Μπόις και της Ρενάτο Τσεζαρίνι, αφού επέστρεψε από τις Ηνωμένες Πολιτείες όπου φοίτησε στο Κολέγιο Ρίτσαρντ Στόκτον στο Νιου Τζέρσεϊ. Εντάχθηκε στη Ρίβερ Πλέιτ στα μέσα της σεζόν 1995–96, κάνοντας το ντεμπούτο του στο Πρωτάθλημα Αργεντινής στις 12 Μαΐου.

Ο Σολάρι εμφανίστηκε σε 24 αγώνες πρωταθλήματος στην πρώτη του πλήρη σεζόν, βοηθώντας τη Ρίβερ στα τουρνουά Απερτούρα και Κλαουσούρα.

### Ατλέτικο Μαδρίτης

Ο Σολάρι μετακόμισε στην Ισπανία στα τέλη της μεταγραφικής περιόδου του Ιανουαρίου του 1999, υπογράφοντας με την Ατλέτικο Μαδρίτης. Έπαιξε τον πρώτο του αγώνα στην Πριμέρα Ντιβισιόν στις 7 Φεβρουαρίου, σε μια εκτός έδρας ήττα με 2–1 εναντίον της ΟΝ Σαλαμάνκα.

Ο Σολάρι είχε την καλύτερη ατομική του σεζόν το 1999–2000, όταν σημείωσε 6 γκολ σε 34 αγώνες, αλλά οι *Κολχονέρο* υποβιβάστηκαν από την κορυφαία κατηγορία.

### Ρεάλ Μαδρίτης

Στη συνέχεια, ο Σολάρι μετακόμισε στην κορυφαία ομάδας της πόλης, τη Ρεάλ Μαδρίτης, η οποία πλήρωσε στην Ατλέτικο τη ρήτρα εξαγοράς του ύψους 600 εκατομμυρίων πεσέτων. Μετά από μια κακή πρώτη σεζόν έγινε βασικός, μολονότι αρχικά ήταν αναπληρωματικός. Στον τελικό του ΟΥΕΦΑ Τσάμπιονς Λιγκ 2001-02, στο οποίο έπαιξε και τα 90 λεπτά, συμμετείχε στη φάση που οδήγησε στο εκπληκτικό γκολ του Ζινεντίν Ζιντάν εναντίον της Μπάγερ Λεβερκούζεν, σε μια ενδεχόμενη νίκη με 2-1.

Η καλύτερη σεζόν του Σολάρι με τη Ρεάλ ήταν το 2003–04, αλλά τα 5 γκολ του σε 34 εμφανίσεις – 15 εκκινήσεις, 1.539 λεπτά δράσης – μπορούσαν μόνο να βοηθήσουν την ομάδα να φτάσει στην 4η θέση του πρωταθλήματος. Κατά τη διάρκεια της πενταετίας του έπαιξε επίσης 49 αγώνες στο Τσάμπιονς Λιγκ, σκοράροντας 7 φορές.

### Ίντερ και μετέπειτα χρόνια

Ο Σολάρι υπέγραψε τριετές συμβόλαιο με την Ίντερ το καλοκαίρι του 2005 για 6 εκατομμύρια ευρώ. Χρησιμοποιήθηκε με φειδώ κατά τη διάρκεια της τριετούς θητείας του (μέγιστο 21 αγώνες στη δεύτερη σεζόν του), αλλά κέρδισε τρεις συνεχόμενους τίτλους Σέριε Α για να προσθέσει στην τροπαιοθήκη του. Του αφαιρέθηκε το τρόπαιο του 2006 λόγω του σκανδάλου Καλτσιόπολι.

Στις 30 Ιουνίου 2008, το συμβόλαιο του Σολάρι με τους *Νερατζούρι* έληξε και αμέσως μετά εντάχθηκε στην Σαν Λορένσο ντε Αλμάγρο. Στις 9 Ιουλίου του επόμενου έτους, εντάχθηκε στην Ατλάντε ΦΚ από το Μεξικό, ξανά με ελεύθερη μεταγραφή.

Στις αρχές Σεπτεμβρίου 2010, ο 34χρονος Σολάρι υπέγραψε με την Κλουμπ Ατλέτικο Πενιαρόλ της Ουρουγουάης για ένα χρόνο, και πάλι ως ελεύθερος. Αποσύρθηκε μόνο μετά από μερικούς μήνες.

Εθνική ομάδα
------------

Ο Σολάρι έκανε 11 συμμετοχές για την Εθνική Αργεντινής σε πέντε χρόνια. Ωστόσο, δεν επιλέχθηκε για καμία σημαντική διεθνή διοργάνωση.

Σταδιοδρομία ως προπονητής
--------------------------

### Ρεάλ Μαδρίτης

Ο Σολάρι ξεκίνησε να εργάζεται ως προπονητής το 2013, όπου αρχικά ήταν προπονητής της ομάδας νέων της Ρεάλ Μαδρίτης. Ενόψει της σεζόν 2016–17, διορίστηκε στη Ρεάλ Μαδρίτης Καστίγια, που αγωνίστηκεστη Σεγούντα Ντιβισιόν Β.

Στις 29 Οκτωβρίου 2018, ο Σολάρι διορίστηκε προσωρινός προπονητής της πρώτης ομάδας μετά την απόλυση του Γιούλεν Λοπετέγι. Ανέλαβε τον ρόλο την επόμενη μέρα και έγινε επίσημος προπονητής 14 ημέρες αργότερα, επειδή στην Ισπανία κανένας σύλλογος δεν επιτρεπόταν να έχει προσωρινό προπονητή για περισσότερες από δύο εβδομάδες. Κέρδισε το Παγκόσμιο Κύπελλο Συλλόγων του 2018 κατά τη διάρκεια της θητείας του, επεκτείνοντας τη βασιλεία της Ρεάλ στη διοργάνωση σε τρεις συνεχόμενους τίτλους.

Ο Σολάρι απολύθηκε στις 11 Μαρτίου 2019.

### Κλουμπ Αμέρικα

Στις 29 Δεκεμβρίου 2020, ο Σολάρι παρουσιάστηκε ως ο νέος προπονητής της Κλουμπ Αμέρικα από το Μεξικό μετά την υπογραφή διετούς συμβολαίου, αντικαθιστώντας τον απολυμένο Μιγκέλ Ερέρα. Δεν έλαβε έγκαιρα την άδεια εργασίας του και ως εκ τούτου δεν μπορούσε να είναι στον πάγκο για τον εναρκτήριο αγώνα της ομάδας της σεζόν ενάντια στην Ατλέτικο Σαν Λουίς. Έκανε το ντεμπούτο του στο Πρωτάθλημα Μεξικού την επόμενη εβδομάδα, σε μια εκτός έδρας ήττα 1–0 από την ΚΦ Μοντερρέι και κέρδισε τον πρώτο του αγώνα εναντίον της ΦΚ Χουάρες στις 26 Ιανουαρίου. Οδήγησε την ομάδα στη 2η θέση στον γενικό πίνακα, αλλά αποκλείστηκε στους προημιτελικούς από τον ΚΦ Πατσούκα.

Η Αμέρικα ξεκίνησε το τουρνουά Απερτούρα 2021 με 4 νίκες και 1 ισοπαλία σε 5 αγώνες, ανεβάζοντας τον συνολικό αριθμό του Σολάρι με τον σύλλογο σε 18 νίκες από τους πρώτους 27 αγώνες του, ισοφαρίζοντας το ρεκόρ που έθεσε ο Λέο Μπεενχάκερ κατά τη σεζόν 1994–95. Τους οδήγησε στον τελικό του ΚΟΝΚΑΚΑΦ Τσάμπιονς Λιγκ στα τέλη Οκτωβρίου, χάνοντας με 1-0 από τη Μοντερέι. Η ομάδα ολοκλήρωσε την κανονική φάση της Απερτούρα 1η στον πίνακα με 37 βαθμούς, αν και έχασε για άλλη μια φορά στην προημιτελική φάση, αυτή τη φορά με συνολικό σκορ 3-1 από την Κλουμπ Ουνιβερσιδάδ Νασιονάλ. Είχαν καταφέρει να μείνουν αήττητοι στην έδρα τους καθ΄ όλη τη διάρκεια του ημερολογιακού έτους 2021 (13 νίκες και 3 ισοπαλίες).

Ο Σολάρι απολύθηκε στις 2 Μαρτίου 2022, μετά από κακή πορεία αποτελεσμάτων.

Στατιστικά σταδιοδρομίας
------------------------

### Με εθνική

| Αργεντινή |
| --- |
| Έτος | Συμ. | Γκολ |
|
| 1999 | 1 | 0 |
| 2000 | 1 | 1 |
| 2001 | 0 | 0 |
| 2002 | 3 | 0 |
| 2003 | 4 | 0 |
| 2004 | 2 | 0 |
| Σύνολο | 11 | 1 |

Διακρίσεις
----------

### Ως παίκτης

**Ρίβερ Πλέιτ**

* Πρωτάθλημα Αργεντινής: Apertura 1996, Clausura 1997, Apertura 1997
* Σουπερκόπα Λιμπερταδόρες: 1997

**Ρεάλ Μαδρίτης**

* Πριμέρα Ντιβισιόν: 2000–01, 2002–03
* Σούπερ Καπ Ισπανίας: 2001, 2003
* ΟΥΕΦΑ Τσάμπιονς Λιγκ: 2001–02
* ΟΥΕΦΑ Σούπερ Καπ: 2002
* Διηπειρωτικό Κύπελλο: 2002

**Ίντερ Μιλάνου**

* Σέριε Α: 2005–06, 2006–07, 2007–08
* Κύπελλο Ιταλίας: 2005–06
* Σούπερ Καπ Ιταλίας: 2005, 2006

### Ως προπονητής

**Ρεάλ Μαδρίτης**

* Παγκόσμιο Κύπελλο Συλλόγων: 2018

**Αμέρικα**

* ΚΟΝΚΑΚΑΦ Τσάμπιονς Λιγκ: Φιναλίστ, 2021

Παραπομπές
----------

1. ↑  (πολλαπλές γλώσσες) *Transfermarkt*. 7527. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. e34c6e97.
3. ↑  (Ισπανικά) *Argentine Soccer Database*. 2658.
4. ↑  (πολλαπλές γλώσσες) *Transfermarkt*. 30782. Ανακτήθηκε στις 4  Απριλίου 2022.
5. ↑  Fernandes, Mariana (12 Νοεμβρίου 2018). «Solari deixa de ser interino e deve ser anunciado como novo treinador principal do Real Madrid» (στα πορτογαλικά). *Observador*.. Ανακτήθηκε στις 3 Φεβρουαρίου 2023.
6. ↑  «2010 Stockton Men's Soccer» (PDF). Stockton University. σελ. 31. Ανακτήθηκε στις 27 Οκτωβρίου 2011.
7. 1 2  Álvarez, José Carlos (5 Αυγούστου 2015). «River Plate 1996–1997: Cinco millonarias copas» [River Plate 1996–1997: Five cups worth a million] (στα Ισπανικά). Dechalaca. Ανακτήθηκε στις 11 Φεβρουαρίου 2022.
8. ↑  Miguelez, José (8 Φεβρουαρίου 1999). «Al Atlético le sacan los colores» (στα ισπανικά). *El País*.. Ανακτήθηκε στις 2 Νοεμβρίου 2017.
9. 1 2  González-Martín, Tomás (8 Φεβρουαρίου 2019). «Solari, jugador rojiblanco hasta el descenso» (στα ισπανικά). *ABC* (Madrid).. Ανακτήθηκε στις 11 Φεβρουαρίου 2022.
10. 1 2  «Real crowned champions of Europe». BBC Sport. 15 Μαΐου 2002. Ανακτήθηκε στις 6 Απριλίου 2012.
11. ↑  Pla Díaz, Emilio. «Real Madrid CF – All the players in European Cups». Rec.Sport.Soccer Statistics Foundation. Ανακτήθηκε στις 5 Μαΐου 2014.
12. ↑  Page 18–19: *Attivo: immobilizzazioni immateriali: Acquisti:* FC Internazionale Milano SpA *bilancio* (financial report and accounts) on 30 June 2006 (ιταλικά), PDF purchased from Italian CCIAA
13. ↑  Page 7: *Movimentazione diritti pluriennali alle prestazioni calciatori*, FC Internazionale Milano SpA *bilancio* (financial report and accounts) on 30 June 2007 (ιταλικά), PDF purchased from Italian CCIAA
14. 1 2  «Solari ricorda: "Ho fatto parte di un'Inter incredibile che vinse tre Scudetti di fila"» [Solari rememberes: "I was part of an amazing Inter who won three *Scudetti* in a row"] (στα Ιταλικά). Tribuna. 26 Νοεμβρίου 2018. Ανακτήθηκε στις 11 Φεβρουαρίου 2022.
15. 1 2 3 4 5 6  Rotondaro, Vittorio (7 Οκτωβρίου 2021). «Il Real Madrid, l'Inter e il flop da tecnico: la carriera del 'Principito' Solari» [Real Madrid, Inter and failure as manager: the career of 'Little Prince' Solari] (στα Ιταλικά). Goal. Ανακτήθηκε στις 11 Φεβρουαρίου 2022.
16. ↑  «Solari llega mañana» [Solari arrives tomorrow] (στα Ισπανικά). Infobae. 28 Αυγούστου 2008. Ανακτήθηκε στις 11 Φεβρουαρίου 2022.
17. ↑  «Santiago Solari presentado en el Atlante» (στα ισπανικά). *La Prensa*. 23 July 2009.. Ανακτήθηκε στις 11 Φεβρουαρίου 2022.
18. ↑  Magrini, Matteo (2 Σεπτεμβρίου 2010). «Penarol, preso Solari» [Peñarol, Solari acquired] (στα Ιταλικά). Tutto Mercato Web. Ανακτήθηκε στις 6 Απριλίου 2012.
19. ↑  «Padres e hijos que jugaron para la selección argentina» (στα ισπανικά). *La Voz del Interior*. 8 September 2018.. Ανακτήθηκε στις 29 Οκτωβρίου 2018.
20. ↑  «Santiago Solari entrenará al Juvenil A del Real Madrid» (στα ισπανικά). *Diario Popular*. 5 Ιανουαρίου 2016.. Ανακτήθηκε στις 29 Οκτωβρίου 2018.
21. ↑  Borinsky, Diego (13 Μαΐου 2016). «Santiago Solari, a paso firme en la Casa Blanca» (στα ισπανικά). *El Gráfico*.. Ανακτήθηκε στις 29 Οκτωβρίου 2018.
22. ↑  Gómez Bermejo, Carlos V. (19 Ιουλίου 2016). «Solari ya es nuevo entrenador del Castilla» [Solari is already the new manager of Castilla] (στα Ισπανικά). Capital Deporte. Αρχειοθετήθηκε από το πρωτότυπο στις 30 Οκτωβρίου 2018. Ανακτήθηκε στις 29 Οκτωβρίου 2018.
23. ↑  «Official announcement». Real Madrid CF. 29 Οκτωβρίου 2018. Ανακτήθηκε στις 29 Οκτωβρίου 2018.
24. ↑  Lara, Miguel Ángel; Brooke, Charlie (12 Νοεμβρίου 2018). «Solari is officially the new Real Madrid coach». *Marca*.. Ανακτήθηκε στις 13 Νοεμβρίου 2018.
25. ↑  «Official announcement: Solari». Real Madrid CF. 13 Νοεμβρίου 2018. Ανακτήθηκε στις 14 Νοεμβρίου 2018.
26. 1 2  Rodríguez, José María (22 December 2018). «El Madrid agranda su leyenda» (στα ισπανικά). *Marca*.. Ανακτήθηκε στις 22 December 2018.
27. ↑  «Official announcement». Real Madrid CF. 11 Μαρτίου 2019. Ανακτήθηκε στις 11 Μαρτίου 2019.
28. ↑  «Ex-Madrid coach Solari unveiled as new America boss». Goal. 29 Δεκεμβρίου 2020. Ανακτήθηκε στις 29 Δεκεμβρίου 2020.
29. ↑  Espinosa, Ernesto (8 Ιανουαρίου 2021). «Por qué Santiago Solari no podrá debutar en el banquillo del América» [Why will Santiago Solari not be able to debut in América's bench] (στα Ισπανικά). Telemundo Deportes. Ανακτήθηκε στις 22 Φεβρουαρίου 2021.
30. ↑  Serrano, Rodrigo (17 Ιανουαρίου 2021). «Club América loses to Monterrey on Solari's debut». *Diario AS*.. Ανακτήθηκε στις 22 Φεβρουαρίου 2021.
31. ↑  «América derrotó a Juárez FC en el Estadio Azteca» (στα ισπανικά). *El Universal* (Mexico City). 26 Ιανουαρίου 2021.. Ανακτήθηκε στις 22 Φεβρουαρίου 2021.
32. ↑  «Santiago Solari revolucionó América» (στα ισπανικά). *Olé*. 19 August 2021.. Ανακτήθηκε στις 20 August 2021.
33. ↑  Bourgeois, Blaise (19 Αυγούστου 2021). «Santiago Solari has tied Leo Beenhakker's record». One Football. Ανακτήθηκε στις 20 Αυγούστου 2021.
34. 1 2  «Monterrey gana su quinta Concachampions con dos decisiones polémicas de VAR» (στα ισπανικά). *Marca*. 28 Οκτωβρίου 2021. Αρχειοθετήθηκε από το πρωτότυπο στις 2022-02-11.. Ανακτήθηκε στις 11 Φεβρουαρίου 2022.
35. ↑  Pérez, Salvador (28 Νοεμβρίου 2021). «Estadio Azteca, la guarida infranqueable que Solari no pudo hacer pesar» [Azteca Stadium, the unsurmountable fortress Solari could not make prevail] (στα Ισπανικά). Goal. Ανακτήθηκε στις 3 Ιανουαρίου 2022.
36. ↑  Suárez, Tania (2 Μαρτίου 2022). «Santiago Solari es destituido del América» (στα ισπανικά). *Marca*.. Ανακτήθηκε στις 3 Μαρτίου 2022.
37. ↑  Σαντιάγκο Σολάρι στην ιστοσελίδα National-Football-Teams.com Επεξεργασία στα Wikidata
38. 1 2 3 4  «Class and reliability on the left wing». Real Madrid CF. Ανακτήθηκε στις 11 Φεβρουαρίου 2022.

Εξωτερικοί σύνδεσμοι
--------------------

* Προφίλ Σαντιάγκο Σολάρι στο BDFutbol
* Σαντιάγκο Σολάρι: προφίλ ως προπονητής στο BDFutbol
* Inter Milan profile
* Σαντιάγκο Σολάρι στην ιστοσελίδα National-Football-Teams.com Επεξεργασία στα Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Αργεντινή
 |

 |